sukhrobnurali/uzbek-legal-corpus huggingface dataset:
IChKI BOZORNI BOLALAR OZIQ-OVQAT MAHSULOTLARI BILAN TOʻLDIRIShGA DOIR QOʻShIMChA ChORA-TADBIRLAR TOʻGʻRISIDA
(resolution, 2021-02-22)

Ichki bozorni yuqori sifatli bolalar oziq-ovqat mahsulotlari bilan toʻldirish, ular narxlarining asossiz ravishda oshishiga yoʻl qoʻymaslik va aholining ijtimoiy muhofaza qilinishini taʼminlash maqsadida Vazirlar Mahkamasi qaror qiladi: 2. Oʻzbekiston Respublikasi Moliya vazirligi Monopoliyadan chiqarish va raqobatni rivojlantirish davlat qoʻmitasi, Davlat soliq qoʻmitasi bilan birgalikda Savdo tashkilotlari tomonidan “Nestle-Oʻzbekiston” qoʻshma korxonasi ishlab chiqarayotgan bolalar sut mahsulotlariga cheklangan savdo ustamalarini qoʻllash tartibi toʻgʻrisidagi nizomni bir hafta muddatda ishlab chiqsin va belgilangan tartibda tasdiqlasin. 3. Oʻzbekiston Respublikasi Davlat soliq qoʻmitasi Oʻzbekiston Respublikasi Monopoliyaga qarshi kurashish qoʻmitasi bilan birgalikda “Nestle — Oʻzbekiston” qoʻshma korxonasi ishlab chiqarayotgan bolalar sut mahsulotlariga chakana sotish narxlarini shakllantirishda belgilangan cheklangan savdo ustamalariga savdo korxonalari tomonidan rioya etilishi ustidan qattiq nazoratni taʼminlasin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari M.Z. Usmonov zimmasiga yuklansin.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRISh VA QOʻShIMChALAR KIRITISh TOʻGʻRISIDA
(resolution, 2022-07-22)

Ichki valyuta bozorini yanada erkinlashtirish, isteʼmol tovarlarini import qiluvchi korxonalar va tashkilotlarning soʻmdagi mablagʻlarini konvertatsiya qilish mexanizmini takomillashtirish maqsadida Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 2. Oʻzbekiston Respublikasi Adliya vazirligi Markaziy bank, Moliya vazirligi, boshqa manfaatdor vazirliklar va idoralar bilan birgalikda bir oy muddatda idoraviy normativ hujjatlarni mazkur qarorga muvofiqlashtirsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Azimov va Oʻzbekiston Respublikasi Markaziy banki raisi F.M. Mullajonov zimmasiga yuklansin. 3. Vazirlar Mahkamasining “Oʻzbekiston Respublikasi Hukumatining ayrim qarorlarini oʻz kuchini yoʻqotgan deb hisoblash va baʼzilariga oʻzgartirish va qoʻshimchalar kiritish toʻgʻrisida” 2002-yil 10-oktabrdagi 354-son qaroriga (Oʻzbekiston Respublikasi QT, 2002-y., 10-son, 58-modda) ilovaning “Oʻzbekiston Respublikasi Hukumatining baʼzi qarorlariga kiritilayotgan oʻzgartirish va qoʻshimchalar” deb nomlangan boʻlimi 7-bandining uchinchi va toʻrtinchi xatboshi chiqarib tashlansin.
MAʼMURIY-BOShQARUV XODIMLARI SONINI QISQARTIRISh TOʻGʻRISIDA
(resolution, 2021-02-22)

Boshqaruv apparati tuzilmasini takomillashtirish va uning faoliyati samaradorligini oshirish, maʼmuriy-boshqaruv xodimlari sonini maqbullashtirish maqsadida Vazirlar Mahkamasi qaror qiladi: 1. Oʻzbekiston Respublikasi Vazirlar Mahkamasi komplekslarining, Moliya vazirligining 2003-yil 1-yanvardan boshlab: vazirliklar, idoralar, davlat qoʻmitalarining hamda ular tasarrufidagi davlat budjeti mablagʻlari hisobiga moliyalashtiriladigan muassasalar va tashkilotlar maʼmuriy-boshqaruv apparati xodimlari sonini 1-ilovaga* muvofiq; respublika vazirliklari, davlat qoʻmitalari, idoralari va xoʻjalik birlashmalari rahbarlari oʻrinbosarlari lavozimlarini 2-ilovaga* muvofiq; uyushmalar, konsernlar, korporatsiyalar va boshqa xoʻjalik yurituvchi subyektlarning xoʻjalik hisobidagi faoliyati hisobiga mablagʻ bilan taʼminlanadigan maʼmuriy-boshqaruv apparatini 3-ilovaga* muvofiq qisqartirish toʻgʻrisidagi taklifi qabul qilinsin. 2. Hududlarning agrosanoat komplekslari kotibiyatlari tuzilmasini tartibga solish maqsadida Qoraqalpogʻiston Respublikasi Vazirlar Kengashi hamda Sirdaryo va Xorazm viloyatlari hokimliklarining koʻrsatib oʻtilgan kotibiyatlarida xodimlar soni 2 nafarga, Buxoro, Jizzax, Qashqadaryo¸ va Navoiy viloyatlari hokimliklarida esa 1 nafarga qisqartirilsin. 3. Vazirliklar, idoralar, davlat qoʻmitalari, uyushmalar, konsernlar, korporatsiyalar, kompaniyalar va boshqa xoʻjalik birlashmalari, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari: boshqaruv apparati xodimlari sonini 2003-yil 1-yanvardan boshlab qisqartirish boʻyicha belgilangan topshiriqlarning bajarilishini taʼminlasinlar; Oʻzbekiston Respublikasi Mehnat va aholini ijtimoiy muhofaza qilish vazirligi hamda uning joylardagi organlari bilan birgalikda boʻshab qoladigan xodimlarni ishga joylashtirish masalalarini qonun hujjatlarida belgilangan tartibda hal etsinlar. 4. Oʻzbekiston Respublikasi Moliya vazirligi: 2003-yil budjetini shakllantirishda budjet tashkilotlarida boshqaruv apparati xodimlari sonining qisqartirilishi munosabati bilan boʻshaydigan mablagʻlarning moddiy-texnikaviy bazani mustahkamlashga va yuqori malakali xodimlarni moddiy ragʻbatlantirishga yoʻnaltirilishini nazarda tutsin; budjet muassasalari va tashkilotlarining shtat jadvallarini hamda xarajatlar smetalarini roʻyxatdan oʻtkazishni boshqaruv apparati xodimlarining ushbu qarorda belgilangan cheklangan soniga qatʼiy muvofiq holda amalga oshirsin. 5. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ.T. Sultonov zimmasiga yuklansin.
NOTARIAT FAOLIYATINI MABLAGʻ BILAN TAʼMINLAShNI TAKOMILLAShTIRIShGA DOIR QOʻShIMChA ChORA-TADBIRLAR TOʻGʻRISIDA
(resolution, 2010-06-02)

Notariat faoliyatini mablagʻ bilan taʼminlashni takomillashtirish va notariuslarning moddiy manfaatdorligini oshirish hamda xususiy va davlat notariuslari faoliyat koʻrsatishi uchun teng shart-sharoitlar yaratish maqsadida Vazirlar Mahkamasi qaror qiladi: 1. Notarial harakatlar sodir etilganligi uchun notarial idoralar tomonidan undiriladigan davlat bojining 15 foizi miqdoridagi ajratma toʻgʻridan toʻgʻribudjetdan mablagʻ bilan taʼminlash oʻrniga davlat notarial idoralari faoliyatini mablagʻ bilan taʼminlash manbai etib belgilansin. Bunda notarial harakatlar sodir etilganligi uchun undiriladigan davlat bojlari miqdori quyidagi tartibda: 70 foizi — mahalliy budjetlarga; 15 foizi — Sudlar va adliya organlarini rivojlantirish jamgʻarmasini shakllantirishga; 15 foizi — mablagʻlarni Qoraqalpogʻiston Respublikasi Adliya vazirligi, viloyatlar va Toshkent shahar adliya boshqarmalarining maxsus hisob raqamlariga toʻplash yoʻli bilan davlat notarial idoralari faoliyatini mablagʻ bilan taʼminlashga taqsimlanadi. 2. Adliya vazirligi Mehnat va aholini ijtimoiy muhofaza qilish vazirligi hamda Moliya vazirligi bilan birgalikda davlat notarial idoralari faoliyatini mablagʻ bilan taʼminlash tartibini ikki hafta muddatda ishlab chiqsin va tasdiqlasin, unda xodimlarni sodir etilayotgan notarial harakatlar hajmiga va undiriladigan davlat bojlari miqdoriga qarab moddiy ragʻbatlantirish va davlat notarial idoralarining moddiy-texnika bazasini mustahkamlashni nazarda tutsin. 3. Oʻzbekiston Respublikasi Adliya vazirligi (A. Polvon-zoda): xususiy amaliyot bilan shugʻullanuvchi notariuslar faoliyatini shartnoma asosida axborot bilan taʼminlashni va ularning davlat notarial idoralari bilan oʻzaro aloqasini takomillashtirish yuzasidan zarur chora-tadbirlar koʻrsin; xususiy amaliyot bilan shugʻullanuvchi notariuslarni oʻqitish va ularga metodik yordam berish, ular faoliyatini muvofiqlashtirish va nazorat qilish ishlarini kuchaytirsin; joylarda davlat notarial idoralari va xususiy amaliyot bilan shugʻullanuvchi notariuslar notarial harakatlarni sodir etish uchun zarur boʻlgan huquqiy hujjatlardan va boshqa axborotdan foydalanadigan maʼlumotlarning elektron axborot bazalari barpo etilishini taʼminlasin; davlat notarial idoralarining sonini, ularning shtatdagi xodimlari sonini maqbullashtirsin, tejalgan mablagʻlar notariuslarni moddiy ragʻbatlantirishga yoʻnaltirilsin; qonun hujjatlariga mazkur qarordan kelib chiquvchi oʻzgartirish va qoʻshimchalar kiritish toʻgʻrisida bir oy muddatda Vazirlar Mahkamasiga takliflar kiritsin. 4. Mazkur qarorning bajarilishini nazorat qilish Oʻzbekiston Respublikasi Prezidentining Davlat maslahatchisi A. Azizov va Oʻzbekiston Respublikasi Bosh vazirining oʻrinbosari R. Azimov zimmasiga yuklansin.
QASHQADARYO VILOYATI HOKIMLIGI APPARATI TASHKILIY TUZILMASIGA OʻZGARTIRISHLAR KIRITISH TOʻGʻRISIDA
(resolution, 2025-12-16)

Vazirlar Mahkamasi qaror qiladi: 1. Qashqadaryo viloyati hokimining viloyat hokimligi apparati tashkiliy tuzilmasiga oʻzgartirishlar kiritish toʻgʻrisidagi taklifi maʼqullansin. 2. Qashqadaryo viloyati hokimligi apparati tashkiliy tuzilmasiga qoʻshimcha ravishda viloyat hokimining umumiy masalalari boʻyicha oʻrinbosari — viloyat qishloq va suv xoʻjaligi boshqarmasi boshligʻi lavozimlari kiritilib, viloyat hokimining birinchi oʻrinbosari — viloyat qishloq va suv xoʻjaligi boshqarmasi lavozimi tugatilsin.
OʻZBEKISTON RESPUBLIKASI VAZIRLAR MAHKAMASINING 2001 YIL 12 IYuNDAGI 252-SON QARORIGA OʻZGARTIRIShLAR KIRITISh TOʻGʻRISIDA
(resolution, 2015-12-31)

Vazirlar Mahkamasining “Oʻzbekiston Respublikasi Prezidentining “Paxta tozalash sanoati korxonalarida hisob va hisobot tizimini takomillashtirish ustidan nazoratni kuchaytirish borasidagi qoʻshimcha chora-tadbirlar toʻgʻrisida” 2002-yil 13-noyabrdagi PF-3161-son Farmonini amalga oshirish chora-tadbirlari haqida” 2002-yil 15-noyabrdagi 393-son qarorining 8-bandini bajarish yuzasidan Vazirlar Mahkamasi qaror qiladi: Oʻzbekiston Respublikasi Vazirlar Mahkamasining “Respublika paxta tozalash sanoatini boshqarish tizimini takomillashtirish toʻgʻrisida” 2001-yil 12-iyundagi 252-son qaroriga (Oʻzbekiston Respublikasi QT, 2001-y., 6-son, 29-modda) quyidagi oʻzgartirishlar kiritilsin: 1-bandning uchinchi xatboshida “88 kishidan” soʻzlari “58 kishidan” soʻzlari bilan almashtirilsin; “Oʻzpaxtasanoat” uyushmasi ijro etuvchi apparati tuzilmasi” deb nomlangan 2-ilova yangi tahrirda bayon qilinsin (ilova qilinadi).
OʻZBEKISTON RESPUBLIKASI TAShQI IQTISODIY FAOLIYAT MILLIY BANKI USTAVIGA OʻZGARTIRIShLAR KIRITISh TOʻGʻRISIDA
(resolution, 2018-02-13)

Oʻzbekiston Respublikasi Prezidentining “Tashqi iqtisodiy aloqalar sohasida boshqaruv tizimini yanada takomillashtirish toʻgʻrisida” 2002-yil 21-oktabrdagi PF-3151-son Farmonini bajarish yuzasidan Vazirlar Mahkamasi qaror qiladi: 1. Vazirlar Mahkamasining 1993-yil 21-yanvardagi 45-son qarori bilan tasdiqlangan Oʻzbekiston Respublikasi Tashqi iqtisodiy faoliyat milliy banki Ustavi 23-bandining toʻrtinchi xatboshi quyidagi tahrirda bayon qilinsin: “Oʻzbekiston Respublikasi Tashqi iqtisodiy aloqalar agentligi raisining birinchi oʻrinbosari”. 2. Tashqi iqtisodiy faoliyat milliy banki kiritilayotgan oʻzgartirishlarni hisobga olgan holda Ustavni Oʻzbekiston Respublikasi Markaziy bankida belgilangan tartibda roʻyxatdan oʻtkazsin.
VAZIRLAR MAHKAMASINING “IChKI BOZORNI YoGʻOCh-TAXTA MATERIALLARI BILAN TOʻLDIRIShGA DOIR QOʻShIMChA ChORA-TADBIRLAR TOʻGʻRISIDA” 2003 YIL 7-IYULDAGI 305-SON QARORIGA OʻZGARTIRISh KIRITISh HAQIDA
(resolution, 2008-05-07)

Vatanimiz laminatlangan plita ishlab chiqaruvchilari manfaatlarini himoya qilish maqsadida Vazirlar Mahkamasi qaror qiladi: Vazirlar Mahkamasining “Ichki bozorni yogʻoch-taxta materiallari bilan toʻldirishga doir qoʻshimcha chora-tadbirlar toʻgʻrisida” 2003-yil 7-iyuldagi 305-son qaroriga ilovadagi (Oʻzbekiston Respublikasi QT, 2003-y., 7-son, 58-modda) 6-bandining “TIF TN kodi” nomli ustuni quyidagi tahrirda bayon qilinsin: “4410 (441032000 dan tashqari)”.
OʻZBEKISTON RESPUBLIKASI VAZIRLAR MAHKAMASINING “OʻZBEKISTON RESPUBLIKASINING ROSSIYA FEDERATSIYASIDAGI ELChIXONASINI TAShKIL ETISh TOʻGʻRISIDA” 1992-YIL 22 IYuLDAGI 339-SON QARORIGA OʻZGARTIRISh KIRITISh HAQIDA” 1998 YIL 13 OKTYABRDAGI 438-SON QARORIGA OʻZGARTIRISh KIRITISh TOʻGʻRISIDA
(resolution, 2003-08-28)

Vazirlar Mahkamasi qaror qiladi: Oʻzbekiston Respublikasining Rossiya Federatsiyasidagi elchixonasi shtat jadvaliga bir nafar Maslahatchi lavozimini qisqartirish hisobiga Maslahatchi-vakil lavozimi kiritilsin.
RESPUBLIKA FAVQULODDA EPIDEMIYAGA QARShI KURAShISh KOMISSIYASINING OITS/OIV (ORTTIRILGAN IMMUNITET TANQISLIGI SINDROMI/OIV KASALLIGI) EPIDEMIYASI TARQALIShIGA QARShI KURAShISh STRATEGIK DASTURINI MUVOFIQLAShTIRISh BOʻYIChA KIChIK KOMISSIYASI TOʻGʻRISIDA
(resolution, 2009-01-05)

Oʻzbekiston Respublikasida OITS/OIVning oldini olish chora-tadbirlarini kuchaytirish maqsadida Vazirlar Mahkamasi qaror qiladi: 1. Respublika favqulodda epidemiyaga qarshi kurashish komissiyasining Oʻzbekiston Respublikasida OITS/OIV epidemiyasi tarqalishiga qarshi kurashish strategik dasturini muvofiqlashtirish boʻyicha kichik komissiyasi 1-ilovaga* muvofiq tarkibda tuzilsin. 2. Respublika favqulodda epidemiyaga qarshi kurashish komissiyasining Oʻzbekiston Respublikasida OITS/OIV epidemiyasi tarqalishiga qarshi kurashish strategik dasturini muvofiqlashtirish boʻyicha kichik komissiyasi toʻgʻrisidagi Nizom 2-ilovaga muvofiq tasdiqlansin. 3. Oʻzbekiston Respublikasi Sogʻliqni saqlash vazirligi besh kun muddatda Oʻzbekiston Respublikasida OITS/OIV epidemiyasi tarqalishiga qarshi kurashish strategik dasturi loyihasini Respublika favqulodda epidemiyaga qarshi kurashish komissiyasiga koʻrib chiqish uchun kiritsin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari H.S. Karomatov zimmasiga yuklansin.
“TIJORAT BANKLARIDA QIMMATLI QOGʻOZLAR BILAN AMALGA OShIRILADIGAN OPERATSIYALARNING BUXGALTERIYA HISOBI TOʻGʻRISIDA”GI NIZOMGA OʻZGARTIRIShLAR KIRITISh toʻgʻrisida
(resolution, 2008-06-13)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonunning 51-moddasiga asosan Oʻzbekiston Respublikasi Markaziy banki Boshqaruvi qaror qiladi: 1. Adliya vazirligida 1999-yil 5-martda 662-son bilan davlat roʻyxatiga olingan “Tijorat banklarida qimmatli qogʻozlar bilan amalga oshiriladigan operatsiyalarning buxgalteriya hisobi toʻgʻrisida”gi Nizomga oʻzgartirishlar ilovaga* muvofiq tasdiqlansin. 2. Ushbu qaror Oʻzbekiston Respublikasi Adliya vazirligida davlat roʻyxatiga olingan kundan oʻn kun oʻtgandan keyin amalga kiritilsin.
Oʻzbekiston Respublikasi Vazirlar Mahkamasining “Davlat boji stavkalari haqida” 1994-yil 3-noyabrdagi 533-son qarorini qisman oʻzgartirish toʻgʻrisida
(resolution, 2020-06-16)

“Davlat boji haqida”gi Oʻzbekiston Respublikasining Qonuniga muvofiq Vazirlar Mahkamasi qaror qiladi: 1. Oʻzbekiston Respublikasi Vazirlar Mahkamasining 1994-yil 3-noyabrdagi 533-son qarori (Oʻzbekiston Respublikasi QT, 1994-y., 11-son, 49-modda) bilan tasdiqlangan Davlat boji stavkalari 4-bandining “p” kichik bandiga quyidagi oʻzgartirishlar kiritilsin: ikkinchi xatboshidagi “eng kam ish haqining 10 foizi miqdorida” soʻzlari “eng kam ish haqining 2 baravari miqdorida” soʻzlari bilan almashtirilsin; uchinchi xatboshidagi “eng kam ish haqining 1 baravari miqdorida” soʻzlari “eng kam ish haqining 10 baravari miqdorida” soʻzlari bilan almashtirilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin.
OʻZBEKISTON RESPUBLIKASI VAZIRLAR MAHKAMASI RAHBARLARI TARKIBIGA OʻZGARTIRISH KIRITISH TOʻGʻRISIDA
(resolution, 2005-02-22)

Vazirlar Mahkamasi qaror qiladi: 1. Oʻzbekiston Respublikasi Bosh vazirining oʻrinbosari — Davlat mulkini boshqarish va tadbirkorlikni qoʻllab-quvvatlash davlat qoʻmitasi raisi lavozimi tugatilsin. 2. Oʻzbekiston Respublikasi Davlat mulkini boshqarish va tadbirkorlikni qoʻllab-quvvatlash davlat qoʻmitasi raisi lavozimi kiritilsin. 3. Oʻzbekiston Respublikasi Vazirlar Mahkamasining “Oʻzbekiston Respublikasi Vazirlar Mahkamasi apparati tuzilmasi va xodimlari sonini tasdiqlash toʻgʻrisida” 2000-yil 17-fevraldagi 56-son qarorida: 1-ilovada “Bosh vazir oʻrinbosari — Davlat mulki qoʻmitasi raisi — 1” soʻzlari chiqarib tashlansin; 10-ilova oʻz kuchini yoʻqotgan deb hisoblansin.
Qamchiq” va “Rezak” tunnellarida yongʻin xavfsizligini kuchaytirishga oid qoʻshimcha chora-tadbirlar toʻgʻrisida
(resolution, 2002-12-27)

Strategik ahamiyatga ega boʻlgan A-373 “Toshkent — Oʻsh” avtomobil yoʻlining “Qamchiq” dovonida joylashgan “Qamchiq” va “Rezak” tunnellari, shuningdek ularga tutash aholi punktlari xavfsizligini kuchaytirish maqsadida Vazirlar Mahkamasi qaror qiladi: 1. 2003-yil 1-yanvardan boshlab A-373 “Toshkent — Oʻsh” avtomobil yoʻlining “Qamchiq” va “Rezak” tunnellarida yongʻin xavfsizligini taʼminlash boʻyicha harbiylashtirilgan qism tashkil etish uchun Ichki ishlar vazirligiga ilovaga muvofiq 33 nafar qoʻshimcha shtat birligi ajratsin. 2. Moliya vazirligi (M. Nurmuratov) Ichki ishlar vazirligiga qoʻshimcha xodimlar taʼminoti uchun budjet mablagʻlari ajratilishini nazarda tutsin. 3. “Oʻzavtoyoʻl” davlat-aksionerlik konserni (R. Yunusov) “Oʻzbekneftgaz” milliy xolding kompaniyasi (I. Saidaxmedov) bilan teng ulushli ishtirok etish hisobiga Ichki ishlar vazirligi (Z. Almatov) bilan birgalikda 2003-yil 1-sentabrgacha A-373 “Toshkent — Oʻsh” avtomobil yoʻlining 163-kilometrida yangidan tashkil etilayotgan harbiylashtirilgan yongʻin oʻchirish qismi uchun oʻt oʻchirish deposi qurilishini taʼminlasin. 4. Mazkur qarorning ijrosini nazorat qilish Oʻzbekiston Respublikasining Bosh vaziri Oʻ.T. Sultonov zimmasiga yuklansin.
PROKURATURA ORGANLARI XODIMLARINING ISh HAQI MIQDORLARINI OShIRISh TOʻGʻRISIDA
(decree, 2003-01-01)

Qonuniylik va huquq-tartibotni taʼminlashda, fuqarolarning huquq va erkinliklarini, jamiyat va davlatning manfaatlarini himoya qilishda prokuratura organlari xodimlarining faoliyati samaradorligini oshirish, shuningdek ularning mehnatini moddiy ragʻbatlantirishni takomillashtirish maqsadida: 1. Mansab darajasiga ega boʻlgan prokuratura organlarining xodimlari 2003-yilning 1-yanvaridan boshlab jismoniy shaxslarning daromad soligʻini toʻlashdan ozod qilinsin. 2. 2003-yilning 1-yanvaridan boshlab prokuratura organlari xodimlarining ish haqi jismoniy shaxslarning daromad soligʻini toʻlashdan ozod qilish hamda davlat xizmatchilarining mansab maoshlariga ustama haq (mehnatni ragʻbatlantirish koeffitsiyenti)ni 25 foizgacha koʻpaytirish hisobiga oʻrta hisobda 1,3 baravar oshirilsin. 3. Prokuratura organlari xodimlarining ish haqini oshirish bilan bogʻliq xarajatlar davlat budjeti mablagʻlari hisobidan amalga oshirilsin. 4. Adliya vazirligi manfaatdor vazirliklar va idoralar bilan birgalikda bir oy muddatda amaldagi qonunchilikka ushbu Farmondan kelib chiqadigan oʻzgartirish va qoʻshimchalar kiritish toʻgʻrisidagi takliflarni Oʻzbekiston Respublikasi Vazirlar Mahkamasiga taqdim etsin.
2002-yil 28-29-dekabr shanba va yakshanba dam olish kunlarini 2002-yil 30-31-dekabr dushanba va seshanbaga koʻchirish toʻgʻrisida
(resolution, 2021-02-22)

Yangi yil bayrami munosabati bilan hamda mehnatkashlarning dam olishi uchun qulay shart-sharoitlar yaratish va ish vaqtidan oqilona foydalanish maqsadida Vazirlar Mahkamasi qaror qiladi: 2002-yil 28-29-dekabr shanba va yakshanba dam olish kunlari 2002-yil 30-31-dekabr dushanba va seshanbaga koʻchirilsin.
OʻZBEKISTON RESPUBLIKASINING XORIJIY MAMLAKATLARDAGI DIPLOMATIK VAKOLATXONALARINING SHTAT JADVALLARIGA OʻZGARTIRISH VA QOʻSHIMCHALAR KIRITISH TOʻGʻRISIDA
(resolution, 2010-07-30)

Oʻzbekiston Respublikasining ayrim xorijiy mamlakatlardagi diplomatik vakolatxonalari faoliyatini takomillashtirish maqsadida Vazirlar Mahkamasi qaror qiladi: 1. 2003-yil yanvar oyidan boshlab Oʻzbekiston Respublikasining Indoneziyadagi Elchixonasida ikkinchi kotib lavozimini qisqartirish hisobiga Oʻzbekiston Respublikasining Malayziyadagi Elchixonasida ikkinchi kotib lavozimi joriy etilsin. Oʻzbekiston Respublikasining Malayziyadagi Elchixonasi shtat jadvali 1-ilovaga muvofiq tasdiqlansin. 2. Oʻzbekiston Respublikasining Indoneziyadagi Elchixonasi shtat jadvali 2-ilovaga muvofiq tasdiqlansin. 3. Oʻzbekiston Respublikasi Moliya vazirligi budjetda navbatdagi moliyaviy yilga tasdiqlangan chet eldagi muassasalarni mablagʻ bilan taʼminlash miqdorlaridan kelib chiqib shtat jadvallaridagi oʻzgartirishlarni hisobga olgan holda koʻrsatib oʻtilgan diplomatik muassasalar taʼminotiga mablagʻlar ajratsin. 4. Oʻzbekiston Respublikasi Tashqi ishlar vazirligi Oʻzbekiston Respublikasining Indoneziyadagi Elchixonasi balansidagi moddiy va pul boyliklarini belgilangan tartibda xatlovdan oʻtkazsin hamda ulardan bundan keyin foydalanish boʻyicha taklifni Oʻzbekiston Respublikasi Moliya vazirligi bilan kelishsin. 5. Oʻzbekiston Respublikasi Hukumatining quyidagi qarorlari: Oʻzbekiston Respublikasi Vazirlar Mahkamasining “Malayziyada Oʻzbekiston Respublikasi Elchixonasini ochish toʻgʻrisida” 1996-yil 22-noyabrdagi 409-son qaroriga 1-ilova; Oʻzbekiston Respublikasi Vazirlar Mahkamasining “Indoneziya Respublikasida Oʻzbekiston Respublikasining Elchixonasini ochish toʻgʻrisida” 1997-yil 25-iyundagi 322-son qarorining 4-bandi oʻz kuchini yoʻqotgan deb hisoblansin. 6. Mazkur qarorning bajarilishini nazorat qilish Oʻzbekiston Respublikasi Tashqi ishlar vaziri A.H.Komilov zimmasiga yuklansin. T/r Lavozimi Shtatdagi xodimlar soni Elchining maoshiga (1700$) nisbatan xodimlarning maoshi Oylik maosh Bir yilga ish haqi fondi Diplomatik xodimlar tarkibi 1.‎ Elchi* 1‎ ‎ 2.‎ Birinchi kotib 1‎ 75‎ 1275‎ 15300‎ ‎ Jami: 2‎ ‎ 1275‎ 15300‎ Maʼmuriy-texnik xodimlar tarkibi 1.‎ Joyning oʻzida yollanadigan yoki Elchixona xodimlarining oila aʼzolaridan iborat boʻladigan xodimlar (oshpaz, farrosh, qorovul va boshqalar) ‎ ‎ 300‎ 3600 ‎ Jami: ‎ ‎ 300‎ 3600 ‎ Hammasi: 2‎ ‎ 1575 18900
VARShAVA ShAHRIDA (POLShA RESPUBLIKASI) OʻZBEKISTON RESPUBLIKASINING BOSh KONSULXONASINI OChISh TOʻGʻRISIDA
(resolution, 2004-06-29)

Oʻzbekiston Respublikasi bilan Polsha Respublikasi oʻrtasida siyosiy, savdo-iqtisodiy, harbiy-texnik va madaniy-insonparvarlik sohalaridagi ikki tomonlama va koʻp tomonlama hamkorlikni faollashtirish maqsadida Vazirlar Mahkamasi qaror qiladi: 1. Polsha Respublikasida, Varshava shahrida Oʻzbekiston Respublikasining Bosh konsulxonasi ochilsin. 2. Oʻzbekiston Respublikasining Varshava shahridagi Bosh konsulxonasi shtat jadvali ilovaga muvofiq tasdiqlansin. Bosh konsulxona xodimlari soni diplomatik tarkib boʻyicha 3 nafar va maʼmuriy-texnik xodimlar boʻyicha 1 nafar etib belgilansin. 3. Oʻzbekiston Respublikasi Moliya vazirligi: 2003-yildan boshlab Bosh konsulxonaning joriy xarajatlarini budjetda navbatdagi moliyaviy yilga tasdiqlangan xorijiy muassasalarni mablagʻ bilan taʼminlash miqdorlaridan kelib chiqib mablagʻ bilan taʼminlasin; Bosh konsulxonaga ikkita avtomobil taʼminotiga limit ajratsin. 4. Oʻzbekiston Respublikasi Tashqi ishlar vazirligi bir oy muddatda Oʻzbekiston Respublikasining Varshava shahridagi Bosh konsulxonasini butlash uchun nomzodlar yuzasidan taklif kiritsin. 5. Mazkur topshiriqning bajarilishini nazorat qilish Oʻzbekiston Respublikasi Tashqi ishlar vaziri A.H. Komilov zimmasiga yuklansin. №‎ Lavozimi‎ Soni Elchining maoshiga (2200 doll.) nisbatan xodimlarning maoshi, foizlarda‎‎ Oylik maoshi Bir yilga ish haqi fondi ‎‎Diplomatik tarkib 1.‎ Bosh konsul 1‎ 85 1870‎ 22440 2.‎ Birinchi kotib 1‎ 75‎ 1650‎ 19800 3. Ikkinchi kotib 1‎ 70‎ 1540 18480 ‎ Itogo:‎ 3‎ ‎ 5060‎ 60720‎ Maʼmuriy-texnik tarkib‎‎ 1.‎ Katta buxgalter 1‎ 65‎ 1430‎ 17160 2.‎ Jo�ning oʻzida yoki xodimlarning oilalari orasidan yollanadigan xodimlar (farrosh, xizmatkor va boshqalar)‎ ‎ ‎ 1200‎ 14400‎ ‎ Jami:‎ 1‎ ‎ 2630‎ 31560‎ ‎ Hammasi:‎ 4‎ ‎ 7690‎ 92280 (hisob-kitoblar AQSh dollarida)‎‎